rejauldu/bengali-wikipedia huggingface dataset:
আমেত () ভারতের রাজস্থান রাজ্যের রাজসামান্দ জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৭৫ মিটার (১৮৮৬ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে আমেত শহরের জনসংখ্যা হল ১৬,৬৬৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে আমেত এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
শ্যামলী রবীন্দ্রনাথ ঠাকুর কর্ত্তৃক গদ্য ছন্দে রচিত একটি বাংলা কাব্যগ্রন্থ।বাংলা সাহিত্যের ইতিবৃত্ত, ড. দুলাল চক্রবর্তী, জুলাই - ২০০৭, বাণী বিতান। এটি ১৯৩৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ২১-টি কবিতা রয়েছে।শ্যামলী – রবীন্দ্র রচনাবলী   উৎসর্গীকরণ  রবীন্দ্রনাথ "শ্যামলী" কাব্যগ্রন্থটি  শ্রীমতী রানী মহলানবীশকে উৎসর্গ করেছেন।   কবিতার তালিকা  "শ্যামলী" কাব্যগ্রন্থের অন্তর্গত কবিতাগুলো হল–  ১. দ্বৈত  ২. শেষ পহরে  ৩. আমি  ৪. সম্ভাষণ  ৫. স্বপ্ন  ৬. প্রাণের রস  ৭. হারানো মন  ৮. চিরযাত্রী  ৯. বিদায়বরণ  ১০. তেঁতুলের ফুল  ১১. অকাল ঘুম  ১২. কনি  ১৩. বাঁশিওয়ালা  ১৪. মিলভাঙা  ১৫. হঠাৎ-দেখা  ১৬. কালরাত্রে  ১৭. অমৃত  ১৮. দুর্বোধ  ১৯. বঞ্চিত  ২০. অপর পক্ষ  ২১. শ্যামলী   তথ্যসূত্র    বহিঃসংযোগ    rabindra-rachanabali.nltr.org  বিষয়শ্রেণী:রবীন্দ্রনাথ ঠাকুরের কাব্যগ্রন্থ
এক-রাষ্ট্র সমাধান হল ইসরায়েলি-ফিলিস্তিনি শান্তি প্রক্রিয়ার একটি প্রস্তাবিত পদ্ধতি। এটি পূর্বতন ম্যান্ডেটরি ফিলিস্তিনের সীমানার মধ্যে একটি একক রাষ্ট্র প্রতিষ্ঠার কথা বলে, যা বর্তমানে আধুনিক ইসরায়েলের সম্মিলিত ভূখণ্ড ( সংযুক্ত গোলান মালভূমি বাদে) এবং ফিলিস্তিন নিয়ে গঠিত।  "এক-রাষ্ট্রীয় বাস্তবতা" পরিভাষাটি এই বিশ্বাসকে বর্ণনা করে যে ইসরায়েলি-ফিলিস্তিনি সংঘাতের বর্তমান পরিস্থিতি কার্যত একটি দেশের।  এক-রাষ্ট্রীয় সমাধানকে কখনও কখনও দ্বি-জাতীয় রাষ্ট্র হিসাবে উল্লেখ করা হয়, এই আশায় যে এটি সফলভাবে একই দেশে ইসরায়েলি এবং ফিলিস্তিনিদের আত্মনিয়ন্ত্রণ প্রদান করবে, এইভাবে উভয় জনগণের স্বাধীনতার পাশাপাশি সমস্ত ভূমিতে নিরঙ্কুশ প্রবেশাধিকার প্রদান করবে।  এক-রাষ্ট্র সমাধান বাস্তবায়নের জন্য বিভিন্ন মডেল প্রস্তাব করা হয়েছে।    এরকম একটি মডেল হল একক রাষ্ট্র, যেখানে একটি একক সরকার থাকবে যেখানে নাগরিকত্ব এবং দেশের প্রতিটি জাতিগত ও ধর্মীয় গোষ্ঠীর জন্য সমান অধিকার থাকবে, যা ফিলিস্তিনের জন্য ব্রিটিশ ম্যান্ডেটের আইনি ব্যবস্থার অনুরূপ। কিছু ইসরায়েলি এই মডেলের একটি সংস্করণের পক্ষে, যেখানে ইসরায়েল পশ্চিম তীর (কিন্তু গাজা উপত্যকা নয়) সংযুক্ত করে এবং সেখানে বসবাসকারী সমস্ত ফিলিস্তিনিদের ইসরায়েলি নাগরিকত্ব প্রদান করে, যার ফলে এই অঞ্চলটি একীভূত হয় এবং একটি বৃহত্তর আরব সংখ্যালঘু জনসংখ্যা লাভ করে, কিন্তু একটি ইহুদি এবং গণতান্ত্রিক রাষ্ট্র হিসেবে রয়ে যায় ।   দ্বিতীয় একটি মডেলে ইসরায়েলকে পশ্চিম তীরকে সংযুক্ত করার এবং এটিকে একটি ফিলিস্তিনি স্বায়ত্তশাসিত অঞ্চল হিসেবে একিভুত করার কথা বলা হয়।    তৃতীয় আরেকটি মডেলের মধ্যে রয়েছে কেন্দ্রীয় সরকার এবং ফেডারেল জেলা সহ একটি ফেডারেল রাষ্ট্র তৈরি করা, যার মধ্যে কিছু ইসরায়েলি এবং কিছু ফিলিস্তিনি হবে।   চতুর্থ একটি মডেল রয়েছে যাকে ইসরায়েলি-ফিলিস্তিনি শান্তি আন্দোলন "সবার জন্য একটি ভূমি" হিসেবে বর্ণনা করে। এর মধ্যে রয়েছে একটি কনফেডারেশন প্রতিষ্ঠা যেখানে স্বাধীন ইসরায়েলি এবং ফিলিস্তিনি রাষ্ট্রগুলি কিছু ক্ষেত্রে ক্ষমতা ভাগ করে নেয় এবং ইসরায়েলি এবং ফিলিস্তিনিদের একে অপরের রাজ্যে বসবাসের অধিকার প্রদান করে।   যদিও একাডেমিক ক্ষেত্রে এ নিয়ে বিতর্ক চলছে, কিন্তু সংঘাত সমাধানের উপায় হিসেবে এক-রাষ্ট্রীয় সমাধান আনুষ্ঠানিক কূটনৈতিক প্রচেষ্টার আওতার বাইরে রয়ে গেছে। ঐতিহাসিকভাবে দ্বি-রাষ্ট্র সমাধানের কারণে এটি আড়ালে থেকে গেছে । ২০২৩ সালে ফিলিস্তিনি-ইসরায়েলি পালসের সাম্প্রতিক যৌথ জরিপ অনুসারে, গণতান্ত্রিক এক-রাষ্ট্র সমাধানের প্রতি সমর্থন ফিলিস্তিনিদের মধ্যে ২৩% এবং ইসরায়েলি ইহুদিদের মধ্যে ২০%। একটি অসম-অগণতান্ত্রিক এক-রাষ্ট্রীয় সমাধান উভয় জনগোষ্ঠীর মধ্যে আরও জনপ্রিয়, যা ৩০% ফিলিস্তিনি এবং ৩৭% ইসরায়েলি ইহুদিদের দ্বারা সমর্থিত।  ২০২৪ সালের সেপ্টেম্বরে অনুষ্ঠিত এক ফিলিস্তিনি জরিপে দেখা গেছে যে মাত্র ১০% উত্তরদাতা ইসরায়েলি এবং ফিলিস্তিনি উভয়ের জন্য সমান অধিকার প্রদানকারী একটি একক রাষ্ট্রকে সমর্থন করেছেন।   তথ্যসূত্র
ইব্রাহিম জাদরান (জন্ম: ১২ ডিসেম্বর ২০০১) একজন আফগান ক্রিকেটার । সেপ্টেম্বর ২০১৯ সালে আফগানিস্তান ক্রিকেট দলের হয়ে টেস্ট ম্যাচের অভিষেক ঘটেছিল।    ঘরোয়া ক্যারিয়ার  ২০১৭ সালের ১১ আগস্ট গাজী আমানউল্লাহ খান আঞ্চলিক একদিনের প্রতিযোগিতায় তিনি মিস আইনক অঞ্চলের হয়ে তার লিস্ট এ ক্রিকেটে অভিষেক হয়। ২০১৭ সালের সেপ্টেম্বরে স্পাজিয়া ক্রিকেট লিগে মিস আইনক নাইটসের হয়ে টি-টোয়েন্টি ক্রিকেটে অভিষেক হয়েছিল তার।  ২০১৮ এর সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে সে ছিল নানগারহার্সের স্কোয়াড সদস্য।   আন্তর্জাতিক ক্যারিয়ার  ডিসেম্বর ২০১৭ সালে, তাকে ২০১৮ আইসিসি অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে জায়গা দেওয়া হয়েছিল। জাদরান উক্ত প্রতিযোগিতায় আফগানিস্তানের হয়ে ১৮৬ রান নিয়ে সেরা রান সংগ্রহকারী ছিলেন।  ডিসেম্বর ২০১৮ এ, তাকে এসিসি উদীয়মান দল এশিয়া কাপের জন্য আফগানিস্তানের অনূর্ধ্ব-২৩ দলে নেওয়া হয়েছিল।  আগস্ট ২০১৯ এ, বাংলাদেশের বিপক্ষে একমাত্র ম্যাচের জন্য তাকে আফগানিস্তানের টেস্ট স্কোয়াডে রাখা হয়। আফগানিস্তানের হয়ে বাংলাদেশের বিপক্ষে তার টেস্ট ম্যাচে অভিষেক হয় ৫ সেপ্টেম্বর ২০১৯।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:আফগানিস্তানের টেস্ট ক্রিকেটার বিষয়শ্রেণী:আফগান ক্রিকেটার বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগানিস্তানের একদিনের আন্তর্জাতিক ক্রিকেটার বিষয়শ্রেণী:আফগানিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:ডাম্বুলা আউরার ক্রিকেটার
ফেলিক্স হওফোয়েত-বোদরি ( ; ১৮ অক্টোবর ১৯০৫ – ৭ ডিসেম্বর ১৯৯৩), যাকে স্নেহের সাথে পাপা হুফোয়েট বা লে ভিউ ("পুরাতন ব্যক্তি") বলা হত, ছিলেন একজন আইভেরীয় রাজনীতিবিদ ও চিকিৎসক, যিনি ১৯৬০ সাল থেকে ১৯৯৩ সালে তাঁর মৃত্যুর আগ পর্যন্ত আইভরি কোস্টের প্রথম রাষ্ট্রপতি হিসেবে দায়িত্ব পালন করেন। একজন উপজাতি প্রধান হিসাবে তিনি ১৯৪৫ সালে ফরাসি পার্লামেন্টে নির্বাচিত হওয়ার আগে একজন চিকিৎসা সহায়ক, ইউনিয়ন নেতা এবং চাষী হিসেবে কাজ করেছেন। ১৯৬০ সালে স্বাধীনতা লাভের পর আইভরি কোস্টের নেতৃত্ব দেওয়ার আগে তিনি ফ্রান্স সরকারের বিভিন্ন মন্ত্রীর পদে দায়িত্ব পালন করেছিলেন। সারা জীবন ধরে, তিনি রাজনীতি এবং আফ্রিকার উপনিবেশ বিচ্ছিন্নকরণে গুরুত্বপূর্ণ ভূমিকা পালন করেছেন।  হাউফয়েয়েট-বোইনি এর রাজনৈতিকভাবে মধ্যপন্থী নেতৃত্বের অধীনে, আইভরি কোস্ট অর্থনৈতিকভাবে উন্নত হয়েছে। দারিদ্র্য বিমোচনে পশ্চিম আফ্রিকায় এই সাফল্যটি "আইভোরিয়ান অলৌকিক" হিসেবে পরিচিত হয়ে উঠেছিল এবং এটি ছিল শুভ পরিকল্পনার সমন্বয়, পশ্চিম (বিশেষ করে ফ্রান্স) এবং দেশের গুরুত্বপূর্ণ কফি এবং উন্নয়নের সাথে দৃঢ় সম্পর্কের রক্ষণাবেক্ষণের কারণে। কফি এবং কোকো দামের মধ্যে একটি তীব্র পতন ঘটে।  পরে, ১৯৮০ সালে কৃষি ক্ষেত্রের  অসুবিধা সৃষ্টি হয়।   তথ্যসূত্র   বিষয়শ্রেণী:১৯০৮-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:রোমান ক্যাথলিক বিষয়শ্রেণী:২০শ শতাব্দীর আফ্রিকার রাষ্ট্রপতি বিষয়শ্রেণী:আইভরি কোস্টের রাষ্ট্রপতি বিষয়শ্রেণী:আইভরি কোস্টের সরকার প্রধান বিষয়শ্রেণী:ফ্রান্সের স্বাস্থ্যমন্ত্রী
অমিত হাসান (জন্ম: ১৫ সেপ্টেম্বর ২০০১) একজন বাংলাদেশী ক্রিকেটার।  ১৪ মার্চ ২০১৯ সালে ঢাকা প্রিমিয়ার ডিভিশন ক্রিকেট লিগ ২০১৮-১৯ টুর্নামেন্টে শাইনপুকুর ক্রিকেট ক্লাবের হয়ে তিনি লিস্ট এ ক্রিকেটে স্থান অর্জন করেছিলেন।   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:শাইনপুকুর ক্রিকেট ক্লাবের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
আবু মুহাম্মাদ জাবির ইবনে আফলাহ ( , ; ১১০০-১১৫০) ছিলেন একজন আরব সেভিলের মুসলিম জ্যোতির্বিদ এবং গণিতবিদ, যিনি ১২ শতকের আন্দালুসে সক্রিয় ছিলেন। তার কাজ ইসলাহুল মাজিসতি (আলমাজেস্টে সংশোধন) মুসলিম, ইহুদি এবং খ্রিস্টান জ্যোতির্বিদদের প্রভাবিত করেছিল।   ইসলাহুল মাজিসতি (আলমাজেস্টে সংশোধন)  এই কাজটি টলেমির আলমাগেস্টের একটি ভাষ্য এবং পুনর্গঠন এবং মুসলিম পশ্চিমে এটির প্রথম সমালোচনা। তিনি বিশেষভাবে কাজের গাণিতিক ভিত্তির সমালোচনা করেছিলেন। উদাহরণস্বরূপ, তিনি গোলাকার ত্রিকোণমিতির উপর ভিত্তি করে মেনেলাউসের উপপাদ্যের ব্যবহার প্রতিস্থাপন করেন, যা কাজের গাণিতিক নির্ভুলতা বাড়ানোর প্রচেষ্টা বলে মনে হয়। এই উপপাদ্যগুলো ১০ শতকের ইসলামী গণিতবিদদের একটি দল দ্বারা তৈরি করা হয়েছিল যাদের মধ্যে আবুল ওয়াফা বুজানি এবং তারপর আবু আবদুল্লাহ মুহাম্মাদ ইবনে মুয়াদ জায়ানিও ছিলেন যিনি ১১ শতকে আন্দালুসিয়ায় কাজ করেছিলেন। জাবির এই লেখকদের কাউকেই কৃতিত্ব দেননি এবং এই রচনায় একজন একক ইসলামী লেখককে উল্লেখ করেননি।  টলেমির বর্ণনায় জাবির একটি উল্লেখযোগ্য পরিবর্তন করেছেন যে, তিনি শুক্র এবং বুধের কক্ষপথগুলোকে সূর্যের বাইরে রেখেছিলেন, চন্দ্র ও সূর্যের মাঝখানের পরিবর্তে মূল রচনায় যেমনটি করা হয়েছিল।   উদ্ভাবন  থাম্ব| টর্কেটাম আবিষ্কার করেন জাবির ইবনে আফলাহ। ইবনে আফলাহ একটি পর্যবেক্ষণ যন্ত্র আবিষ্কার করেন যা টর্কেটাম নামে পরিচিত, একটি যান্ত্রিক যন্ত্র যা গোলাকার সমন্বয় ব্যবস্থার মধ্যে রূপান্তরিত হয়।   প্রভাব  পরবর্তীতে বেশ কিছু মুসলিম লেখক জাবির দ্বারা প্রভাবিত হয়েছিলেন, যার মধ্যে ইবনে রুশদ এবং নুরুদ্দিন আল-বিতরুজি উল্লেখযোগ্যভাবে ছিলেন; যারা উভয়েই আন্দালুসিয়াতে কাজ করেছিলেন। কাজটি ১২ শতকে মুসা বিন মৈমুন দ্বারা মিশরে এবং ১৩ শতকের শেষের দিকে আরও পূর্বে প্রেরণ করা হয়েছিল।  কাজটি আরবি থেকে হিব্রু এবং লাতিন উভয় ভাষায় অনুবাদ করা হয়েছিল। লাতিন অনুবাদ ক্রেমোনার জেরার্ড করেছিলেন, যিনি লাতিন ভাষায় জাবিরের নাম "গেবার" করেছিলেন। এই ধারার মাধ্যমে এটি পরবর্তী ইউরোপীয় গণিতবিদ এবং জ্যোতির্বিজ্ঞানীদের উপর ব্যাপক প্রভাব বিস্তার করেছিল এবং ইউরোপে ত্রিকোণমিতি প্রচারে সাহায্য করেছিল।  রেজিওমন্টানাস ' অন ট্রায়াঙ্গেলস ' (আনু.১১৪৬৩)-এর গোলাকার ত্রিকোণমিতির বেশিরভাগ উপাদান জাবিরের কাজ থেকে সরাসরি এবং কৃতিত্ব দেওয়া ছাড়াই নেওয়া হয়েছিল, যেমনটি ১৬ শতকে জিরোলামো কার্দানো উল্লেখ করেছিলেন।, p.4   তথ্যসূত্র    গ্রন্থপঞ্জি     (PDF version)     বিষয়শ্রেণী:মধ্যযুগীয় আরব প্রকৌশলী বিষয়শ্রেণী:মধ্যযুগীয় আরব জ্যোতির্বিজ্ঞানী বিষয়শ্রেণী:মধ্যযুগীয় আরব গণিতবিদ বিষয়শ্রেণী:মধ্যযুগীয় ইসলামের উদ্ভাবক বিষয়শ্রেণী:মধ্যযুগীয় ইসলামের গণিতবিদ বিষয়শ্রেণী:মধ্যযুগীয় ইসলামের জ্যোতির্বিজ্ঞানী বিষয়শ্রেণী:১২শ শতাব্দীর আরব ব্যক্তি বিষয়শ্রেণী:১১৫০-এ মৃত্যু বিষয়শ্রেণী:১১০০-এ জন্ম
সাউথ এশিয়ান ফেডারেশন অব অ্যাকাউন্ট্যান্টস () বা সংক্ষেপে সাফা (SAFA) দক্ষিণ এশীয় আঞ্চলিক সহযোগিতা সংস্থা (সার্ক) এর ৮টি দেশের একটি পেশাদারী হিসাববিদ সংস্থা। সার্কভুক্ত দেশসমূহের জনস্বার্থ ও অর্থনৈতিক উন্নয়নের জন্য এই সংগঠন কাজ করে থাকে।   ইতিহাস  সাউথ এশিয়ান ফেডারেশন অব অ্যাকাউন্ট্যান্টস সংগঠনটি ১৯৮৪ সালে প্রতিষ্ঠিত হয়েছিল। এটি সার্কের অন্তর্গত একটি প্রতিষ্ঠান। এর উদ্দেশ্য নতুন কোন পদ্ধতি বা মানগত পরিবর্তন তৈরী করা নয়, বরং পারস্পরিক সম্পর্ক উন্নয়নের মাধ্যমে সাধারণ জ্ঞান বৃদ্ধি ও আন্তর্জাতিক হিসাবরক্ষণ আদর্শের অনুরূপ মান বজায় রাখা। আন্তর্জাতিক এবং অঞ্চলভিত্তিক পারস্পরিক সহযোগিতা ও হিসাবরক্ষণ পেশার মান উন্নয়নের লক্ষ্যে ভারত, পাকিস্তান, নেপাল,  শ্রীলঙ্কা ও বাংলাদেশের চার্টার্ড অ্যাকাউন্ট্যান্টস ইনস্টিটিউটগুলিকে অর্থাৎ রাজকীয় সনদপ্রাপ্ত হিসাববিদদের সংস্থাগুলিকে নিয়েই এটি প্রতিষ্ঠা করা হয়। বর্তমানে ভুটান, আফগানিস্তান এবং মালদ্বীপ সাফা'র পর্যবেক্ষক। সাউথ এশিয়ান ফেডারেশন অব অ্যাকাউন্ট্যান্টস সংগঠনটি দক্ষিণ এশিয়ার হিসাবরক্ষণ পেশার সঙ্গে সংশ্লিষ্ট প্রতিষ্ঠানগুলোর একটি ফোরাম, যার লক্ষ্য ও উদ্দেশ্যে হলো শিক্ষা, প্রশিক্ষণ, কৌশলগত এবং নৈতিক মানদণ্ডের ভিত্তিতে হিসাবরক্ষণ পেশার উৎকর্ষ সাধন করা।  সাউথ এশিয়ান ফেডারেশন অব অ্যাকাউন্ট্যান্টস এর সাবেক সভাপতি ছিলেন বাংলাদেশের সাবেক উপপ্রধানমন্ত্রী জামাল উদ্দিন আহমেদ। তিনি ২ বার এর সভাপতি হয়েছিলেন।   তথ্যসূত্র   বিষয়শ্রেণী:দক্ষিণ এশীয় আঞ্চলিক সহযোগিতা সংস্থা
thumb|300px|তেলোটাকি, বাংলাদেশের একটি সংরক্ষিত মাছ বাংলাদেশের সংরক্ষিত মাছ বলতে বোঝানো হয় সে সব মাছকে যেগুলো বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইন অনুযায়ী বাংলাদেশ সরকার কর্তৃক সংরক্ষিত ঘোষণা করা হয়েছে। উক্ত আইনের শেষে যুক্ত ২য় ও ৩য় তফসিলে মোট ৫২ প্রজাতির মাছের নামোল্লেখ করা হয়েছে যেগুলো বাংলাদেশের ভূ-খণ্ডে সংরক্ষিত বন্যপ্রাণী (Protected animal) হিসেবে বিবেচিত হবে।  সংরক্ষিত বন্যপ্রাণীর ক্ষেত্রে সকলকে সতর্কতা অবলম্বন করতে হবে। কেননা উক্ত আইনের ৬ ধারা মোতাবেক এই ৫২ প্রজাতির বন্যপ্রাণী শিকার বা বন্যপ্রাণী, মাংস, ট্রফি, অসম্পূর্ণ ট্রফি, বন্যপ্রাণীর অংশবিশেষ অথবা এসব হতে উৎপন্ন দ্রব্য দান, বিক্রয় বা কোনো প্রকারে কোনো ব্যক্তি বা প্রতিষ্ঠান বা অন্য কারো নিকট হস্তান্তর করা নিষিদ্ধ ঘোষণা করা হয়েছে। উক্ত ধারা লঙ্ঘন করলে বিচারক্রমে ৩৯ ধারা অনুযায়ী কোনো ব্যক্তি এক বছরের কারাদণ্ড অথবা ৫০ হাজার টাকা জরিমানা অথবা উভয় দণ্ডে দণ্ডিত হতে পারেন। কোন ব্যক্তি একই অপরাধ দ্বিতীয়বার করলে শাস্তির পরিমাণ দ্বিগুণ হবে।  আরও উল্লেখ রয়েছে আইনের ৪১ ধারা ১/২ মোতাবেক যে কোনো ব্যক্তি এই আইনের অধীন কোন অপরাধ সংঘটনে প্রত্যক্ষ বা পরোক্ষভাবে সহায়তা করলে বা উক্ত অপরাধ সংঘটনে প্ররোচনা প্রদান করে থাকলে এবং উক্ত সহায়তা বা প্ররোচনার ফলে অপরাধটি সংঘটিত হলে, উক্ত সহায়তাকারী বা প্ররোচনাকারী তাহার সহায়তা বা প্ররোচনা দ্বারা সংঘটিত অপরাধের জন্য নির্ধারিত দন্ডে দণ্ডিত হইবেন।  বাংলাদেশের সংরক্ষিত মাছ বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী ২৫ টি প্রজাতি এবং তফসিল ২ অনুযায়ী ২৭ প্রজাতির, মোট ৫২ প্রজাতির মাছকে সংরক্ষিত ঘোষণা করা হয়েছে। অর্থাৎ আইন অনুসারে এই ৫২ প্রজাতির মাছ শিকার, বিক্রয় ও বিপণন বাংলাদেশের আইনে শাস্তিযোগ্য অপরাধ।নিম্নে তফসিল ১ ও তফসিল ২-এর মাছগুলোর নাম উল্লেখ করা হলো:  তফসিল ১   পাখনামাথা হাতুড়ি হাঙ্গর  দক্ষিণি হাতুড়ি হাঙ্গর  মসৃণ হাতুড়ি হাঙ্গর  জেব্রা হাঙ্গর  বাদামিদাগি বাঁশ হাঙ্গর  মুইচিয়া হাঙ্গর   কানি হাঙ্গর  তিমি হাঙ্গর  চোখা হাঙ্গর   থুট্টি হাঙ্গর  কালা হাঙ্গর   রেশমি হাঙ্গর  চওড়ামুখি হাঙ্গর  থুটা হাঙ্গর  দাগিলেজ হাঙ্গর  বাঘা হাঙ্গর  গাঙ্গেয় হাঙ্গর ‎   ফৌরি হাঙ্গর  চোখানাসা পীতম্বরী   দানব পীতম্বরী   সবুজ করাতি হাঙ্গর  লম্বাদন্তী করাতি হাঙ্গর  ছুরিদন্তী করাতি হাঙ্গর  দেশি বড় বাইন  পাতি সমুদ্র ঘোড়া </div>  তফসিল ২ নিম্নে তফসিল ২-এর মাছগুলোর নাম উল্লেখ করা হল:   তিলা শোল  লাল-পাখনা মহাশোল  সোনালী মহাশোল  ভাঙ্গন মাছ  নানদিনা  ঘোড়া মুইখা  দানব বাঘাইড়  চেনুয়া  কোঠা কুমিরের খিল  তেলোটাকি  তারা বাইম  নাপিত কই  নাফতানি  কুইচা  রিঠা  দেশি বোল  জয়া হিরালু  বাংলা রাণী  তিলা বিশতারা  গাঙ মাগুর  ধাইন  লম্বালেজি পদ্মমামনি  বেনেটের হাউশপাতা  নীলচিত্রা হাউশপাতা  চিত্রা শঙ্খচিল  দাগি শঙ্খচিল  কাঁটালেজি দেওমাছবাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৩-১১৮৫১৫। </div>  আরও দেখুন  বাংলাদেশের সংরক্ষিত উদ্ভিদের তালিকা  বাংলাদেশের স্তন্যপায়ী প্রাণীর তালিকা  বাংলাদেশের মাছের তালিকা  বাংলাদেশের সরীসৃপের তালিকা  বাংলাদেশের পাখির তালিকা ‎  তথ্যসূত্র  বহিঃসংযোগ  বাংলাদেশের রক্ষিত বণ্যপ্রাণীর তালিকা, বাংলাদেশ গেজেট, ২০১২    বিষয়শ্রেণী:বাংলাদেশের পরিবেশ মাছ, সংরক্ষিত
ধলগ্রাম ইউনিয়ন বাংলাদেশের খুলনা বিভাগের যশোর জেলার অন্তর্গত বাঘারপাড়া উপজেলার একটি ইউনিয়ন।  অবস্থান ধলগ্রাম ইউনিয়ন যশোর জেলা শহর থেকে প্রায় ৩০ কি.মি. পূর্ব পশ্চিমে অবস্থিত। দক্ষিণে দোহাকুলা ৫ কিঃ মিঃ দক্ষিণে ধলগার রাস্তা, ১৬ কিঃ মিঃ পুর্বে নড়াইল জেলা অবস্থিত। ইউনিয়নটিতে মোট ১৭টি গ্রাম এবং ১৫টি মৌজা রয়েছে।  গ্রাম ধলগ্রাম ইউনিয়নে মোট ১৭টি গ্রাম  দরিজাফর পুর  আগড়া  দশপাখিয়া  ধলগ্রাম  অন্তাইখোলা  আন্দুলবাড়ীয়া  কবিরভিটা  শ্রীপুর  সুলতাননগর  নতুন গ্রাম  বল্লামুখ  বরভাগ  ভুলবাড়ীয়া  মানিকদাহ আন্দার কোটা  বালিয়াডাঙ্গা  আনন্দনগর  তথ্যসূত্র  বিষয়শ্রেণী:বাঘারপাড়া উপজেলার ইউনিয়ন
সোনপুর বা শোনপুর রাজ্য, ছিলো ব্রিটিশ ভারতের অবস্থিত একটি স্বাধীন দেশীয় রাজ্য৷ রাজ্যটির শাসকবর্গ নয়টি বন্দুকসালামীর সম্মানে সম্মানিত৷ পূর্বে এটি মধ্য ভারত এজেন্সির অন্তর্ভুক্ত ছিলো কিন্তু ১৯০৫ খ্রিস্টাব্দে রাজ্যটিকে পূর্বাঞ্চলীয় রাজ্য এজেন্সির অন্তর্ভুক্ত করা হয়৷ Malleson, G. B.: An historical sketch of the native states of India, London 1875, Reprint Delhi 1984 রাজ্যটির রাজধানী ছিলো সোনপুর শহরে, এই অঞ্চলের এটিই একমাত্র গুরুত্বপূর্ণ শহর৷ পূর্বতন এই রাজ্যটি মোটামুটিভাবে বর্তমানে ওড়িশা রাজ্যের সুবর্ণপুর জেলার সীমানা নির্দেশ করে৷  ইতিহাস সোনপুর রাজ্যটি ১৬৩৫ খ্রিস্টাব্দে (মতান্তরে ১৫৫৬ খ্রিস্টাব্দে) প্রতিষ্ঠিত হয়৷ এটি ১৮২৬ খ্রিস্টাব্দের ১৩ ডিসেম্বর তারিখে ব্রিটিশদের করদ রাজ্যে পরিণত হয়৷ রাজ্যটির শাসকগণ বংশ পরম্পরায় রাজা বাহাদুর উপাধিতে ভূষিত হতেন৷ মূলত সম্বলপুরের উন্নয়নে ব্রিটিশদের সহায়তার কারণে প্রাপ্তিস্বরূপ তাদের এই সম্মান৷ Great Britain India Office. The Imperial Gazetteer of India. Oxford: Clarendon Press, 1908. এই স্বাধীন দেশীয় রাজ্যটির শেষ শাসক ১৯৪৮ খ্রিস্টাব্দের ১লা জানুয়ারি ভারতীয় অধিরাজ্যে যুক্ত হওয়ায় সম্মতি জানান৷   শাসকবর্গ সোনপুর রাজ্যের আদিশাসকদের উপাধি ছিলো "রাজা", তবে অন্তিম দুজন রাজা "মহারাজা" সম্মানলাভ করছিলেন৷ Princely States of India  রাজা  ১৬৮০ – ১৭০০                পুরুষোত্তম সিংহদেও ১৭০০ – ১৭২৫                রাজ সিংহদেও ১৭২৫ – ১৭৫০                অচল সিংহদেও  ১৭৫০ – ১৭৭০                দিব্য সিংহদেও ১৭৭০ – ১৭৭১                জারবার সিংহদেও    ১৭৭১ – ১৭৮৬                শোভ সিংহদেও ১৭৮৬ – ১৮৪১                পৃথ্বী সিংহদেও  1802 – 1822                রাণী লক্ষ্মীপ্রিয়া দেবী (স্ত্রী) - রাজপ্রতিনিধি ১৮৪১ –  ৯ সেপ্টেম্বর ১৮৯১      নীলধর সিংহদেও  ১৮৪১ – ১৮৪৭                বাপু দলপত রায় -রাজপ্রতিনিধি ১৮৪৭ – ১৮৫৫               রাণী গুণ্ডিচা দেবী (স্ত্রী) -রাজপ্রতিনিধি ১১ সেপ্টেম্বর ১৮৯১ –  ৮ আগস্ট ১৯০২  প্রতাপরুদ্র সিংহ ৮ আগস্ট ১৯০২ – ৮ নভেম্বর ১৯০৮ বীর মিত্রোদয় সিংহদেও   মহারাজা    ৮ নভেম্বর ১৯০৮ – ২৯ এপ্রিল ১৯৩৭  বীর মিত্রোদয় সিংহদেও (উপাধিগ্রহণ) (১ জানুয়ারি ১৯১৮ থেকে, স্যার বীর মিত্রোদয় সিংহদেও) ২৯ এপ্রিল ১৯৩৭ – ১৫ আগস্ট ১৯৪৭  সুধাংশু শেখর সিংহদেও  তথ্যসূত্র  বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:১৬৫০-এ ভারতে প্রতিষ্ঠিত বিষয়শ্রেণী:সুবর্ণপুর জেলা বিষয়শ্রেণী:রাজপুত বিষয়শ্রেণী:১৯৪৮-এ ভারতে বিলুপ্ত
জোসেফিন বার্নস (জন্ম ১৯৬৬) হলেন একজন অস্ট্রেলীয় অভিনেত্রী যিনি টেলিভিশনে তার কাজের জন্য সর্বাধিক পরিচিত, ব্রাইড অফ ক্রাইস্ট -এ একটি প্রধান ভূমিকার জন্য তিনি একটি লগি পুরস্কার জিতেছেন। Catherine Kennan, "Nothing Major", Sydney Morning Herald 8 March 2003 accessed 3 November 2014   তথ্যসূত্র    বহিঃসংযোগ      বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর অস্ট্রেলীয় অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী
সংযোগ=//upload.wikimedia.org/wikipedia/commons/thumb/0/02/Mizu Shingen Mochi, black syrup (27871976812).jpg/220px-Mizu Shingen Mochi, black syrup (27871976812).jpg|থাম্ব| রেইনড্রপ কেক কুরোমিটসু এবং কিনাকোর সাথে পরিবেশন করা হয়েছে রেইনড্রপ কেক হল জল এবং অ্যাগার দিয়ে তৈরি একটি মিষ্টি যা বৃষ্টির ফোঁটার মত দেখতে। এটি প্রথম 2014 সালে জাপানে জনপ্রিয় হয়ে ওঠে এবং পরে আন্তর্জাতিক যশ অর্জন করে।   ইতিহাস  মূলত এটি জাপানি ডেজার্ট যা মিজু শিনজেন মোচি (水信玄餅) নামে পরিচিত, থালাটি ঐতিহ্যবাহী জাপানি ডেজার্ট শিনজেন মোচি (信玄餅) এর একটি বিবর্তন।   শিঙ্গেন মোচি  শিংগেন মোচি প্রথম জরুরি খাবার হিসেবে সেনগোকু যুগে ডাইমিও, তাকেদা শিনগেন, তৈরি করেছিলেন। এটি চালের আটা এবং চিনি দিয়ে তৈরি করা হয়েছিল।   মিজু শিঙ্গেন মোচি  আধুনিক জাপানে, হোকুতো-চো এর স্থানীয় বাসিন্দারা মিষ্টান্নে তাজা মিনারেল ওয়াটার অন্তর্ভুক্ত করতে শুরু করেন। ইয়ামানাশি প্রিফেকচারের কিনসেকেন সিকা কোম্পানি এটি সপ্তাহান্তে বিক্রি করা প্রথম দোকানগুলির মধ্যে একটি দোকান ।  মিজু মানে জল এবং শিনজেন মোচি হল কিনসেকেন কোম্পানির তৈরি এক ধরনের মিষ্টি চালের পিঠা ( মোচি )। 2013 সালের  এক বছর আগে, স্রষ্টা ভোজ্য জল তৈরির ধারণাটি অন্বেষণ করতে চেয়েছিলেন। ডেজার্ট একটি ভাইরাল সংবেদন হয়ে ওঠে এবং লোকেরা থালাটি উপভোগ করার জন্য বিশেষ ভ্রমণ শুরু করেন।  ড্যারেন ওং এপ্রিল 2016 মার্কিন যুক্তরাষ্ট্রের নিউ ইয়র্ক সিটিতেস্মোরগাসবার্গ ফুড ফেয়ারে খাবারটির প্রবর্তন করেছিলেন। এর কিছুদিন পরে, লন্ডনের রেস্তোরাঁ ইয়ামাগোয়া আরেকটি সংস্করণ তৈরি করতে চার মাস কাজ করে।   বর্ণনা  মিষ্টিটি মিনারেল ওয়াটার এবং অ্যাগার থেকে তৈরি করা হয়; সুতরাং, এটি কার্যত কোন ক্যালোরি নেই | আসল মিষ্টিটির জল দক্ষিণ জাপানি আল্পসের মাউন্ট কাইকোমা থেকে পাওয়া এবং এটিতে হালকা মিষ্টি স্বাদ পাওয়া যায় হিসাবে  বর্ণনা করা হয়েছে। অ্যাগার হল সামুদ্রিক শৈবাল থেকে তৈরি একটি নিরামিষ / নিরামিষাশী জেলটিনের বিকল্প । উত্তপ্ত হওয়ার পরে, এটি ঢালা হয় এবং ঠান্ডা করা হয়। একটি গুড়ের মতো সিরাপ, যাকে বলা হয় কুরোমিটসু এবং সয়াবিনের আটা, যাকে কিনাকো বলা হয়, টপিংস হিসাবে ব্যবহৃত হয়। মিষ্টিটি একটি স্বচ্ছ বৃষ্টির ফোঁটার মতো দেখায়, যদিও এটি স্তন ইমপ্লান্ট এবং জেলিফিশের সাথেও তুলনা করা হয়েছে। মুখের মধ্যে প্রবেশ করলেই  কম মিষ্টি স্বাদের ডেজার্ট গলে যায় এবং তাই অবিলম্বে এটি খেতে হবে, নতুবা বিশ মিনিট পর তা গলে যাবে এবং বাষ্পীভূত হতে শুরু করবে।  বাড়িতে তৈরি করা কিটগুলিতেও মিষ্টি বিক্রি করা হয়। এটি দ্য টুডে শো, বাজফিড এবং এবিসি নিউজের মত মূলধারার আমেরিকান মিডিয়া তে প্রদর্শিত হয়েছে।   আরও দেখুন    জাপানি খাবার  জাপানি ডেজার্ট এবং মিষ্টির তালিকা   তথ্যসূত্র    বহিঃসংযোগ      বিষয়শ্রেণী:জাপানি মিষ্টান্ন ও মিষ্টি
থাম্ব|300x300পিক্সেল পয়ায়োরা অসিলেশন (Piora Oscillation) হচ্ছে হলোসিন উপযুগের জলবায়ুর ইতিহাসের সময়ের আকস্মিক শীতল ও আর্দ্র সময়কাল, সাধারণভাবে এর সময়কাল নির্ধারণ করা হয় খ্রিস্টপূর্ব ৩২০০-২৮০০ অব্দ। কোন কোন গবেষক পিয়োরা অসিলেশনকে ব্লাইট-সারনান্ডার ব্যবস্থার ক্ষেত্রে, আটলান্টিক ধাপের অবসান ও সাব-বোরিয়াল ধাপের সূচনার সাথে সম্পর্কিত করেন।  পরিবর্তনের স্থানিক পরিধিটি অস্পষ্ট; এটি গোলার্ধীয় তাপমাত্রা পুনর্গঠনের কোনও বড়, বা শনাক্তকরণযোগ্য ঘটনা হিসাবে এটি প্রতীয়মান হয়না।   প্রথম শনাক্তকরণ  ঘটনাটির নাম সুইজারল্যান্ডের ভাল পাইওরা বা পাইওরা উপত্যকার নামানুসারে নামকরণ করা হয়েছিল, কেননা এই স্থানেই এটিকে প্রথম শনাক্ত করা হয়েছিল; পাইওরা অসিলেশনের নাটকীয় সাক্ষ্য-প্রমাণের বেশ কিছু আল্পস অঞ্চলে পাওয়া গেছে।Lamb, pp. 124, 128, 143. হলোসিন ক্লাইমেটিক অপটিমামের পর সেবারই প্রথম আল্পস পর্যন্ত হিমবাহ চলে এসেছিল; আলপাইন বৃক্ষ রেখা (Alpine tree line) ১০০ মিটার নিচে নেমে গিয়েছিল। মধ্য প্রাচ্যে, মৃত সাগরের (Dead Sea) পৃষ্ঠ প্রায় ১০০ মিটার (৩০০ ফুট) বৃদ্ধি পায়, তারপরে তুলনামূলক সাধারণ স্তরে ফিরে যায়। কোন কোন গবেষক সেই সময়ের এই জলবায়ু পরিবর্তনকে উরুক যুগের অবসান, এবং  গিলগামেশ মহাকাব্য ও আদি পুস্তকে্র বুক অফ জেনেসিসে উল্লিখিত নূহের বন্যার সাথে সম্পর্কিত একটি অন্ধকার যুগ হিসাবে সম্পর্কিত করেছেন।Lamb, p. 128.   ঘোড়ার গৃহপালিতকরণের সূত্র  পায়োরা অসিলেশনকে ঘোড়ার গৃহপালিতকরণের সাথেও সম্পর্কিত করা হয়েছে। মধ্য এশিয়ায় একটি শীতল জলবায়ু ঘোড়া ব্যবহারের পক্ষে অনুকূল হয়ে ওঠে: "ঘোড়া যেহেতু এটি মাটিতে তুষারাবৃত ভূমিতে খাদ্যের সন্ধান করতে খুব দক্ষ, তাই এটি সেসময় গবাদি পশু ও ভেড়াকে প্রস্তিস্থাপিত করে।"Matossian, p. 43. পায়োরা পর্যায় পশ্চিম ও পূর্বের ভূমধ্যসাগরীয় অঞ্চলের শীতল শুষ্কতর বায়ুর সময়কালের সাথে সম্পর্কিত হয়ে থাকতে পারে, এবং মধ্য প্রাচ্যের মত দূর পর্যন্ত এটি বৃষ্টিপাতকে কমিয়ে দেয়। এটি কেন্দ্রীয় সাহারায় হঠাৎ শুষ্ক আবহাওয়ার সূত্রপাতের সাথেও সম্পর্কিত।   কারণসমূহ  পায়োরা অসিলেশনের কারণগুলি নিয়ে বিতর্ক আছে। জিয়াইএসপি২ নামে গ্রিনল্যান্ডের একটি আইস কোর প্রোজেক্ট প্রায় খ্রিস্টপূর্ব ৩২৫০ অব্দ জুড়ে সালফেট স্পাইক এবং মিথেন খাত প্রদর্শন করে, যা একটি অস্বাভাবিক ঘটনাকে নির্দেশ করে - তা আগ্নেয়গিরির বিস্ফোরণ অথবা উল্কা বা গ্রহাণুর আঘাত ঘটনা  হয়ে থাকতে পারে। অন্যান্য কর্তৃপক্ষ পায়োরা অসিলেশনকে অন্যান্য তুলনামূলক ঘটনাগুলির সাথে যুক্ত করে, যেমন ৮.২ হাজার বছর ঘটনা, যা জলবায়ু ইতিহাসে আরও বৃহত্তর ১৫০০-বছর জলবায়ু চক্রের অংশ হিসেবে পুনরাবৃত্ত হয়।   আরো দেখুন    ১৫০০-বছর জলবায়ু চক্র   খ্রিস্টপূর্ব ২২শ শতকের খরা   বলিং-অ্যলেরড উষ্ণযুগ   আফ্রিকীয় আর্দ্র যুগ   ওল্ডার পেরন   মন্তব্য    তথ্যসূত্র                                    বিষয়শ্রেণী:ঐতিহাসিক যুগ বিষয়শ্রেণী:জলবায়ুবিজ্ঞান বিষয়শ্রেণী:জলবায়ু বিষয়শ্রেণী:জলবায়ু ইতিহাস বিষয়শ্রেণী:জলবায়ু পরিবর্তনের ইতিহাস
ব্রাজিল মহিলা জাতীয় ফুটবল দল (পর্তুগিজ:Seleção Brasileira Feminina de futebol) আন্তর্জাতিক মহিলা ফুটবলে ব্রাজিলের প্রতিনিধিত্ব করে এবং ব্রাজিলিয়ান ফুটবল কনফেডারেশন (সিবিএফ) দ্বারা পরিচালিত হয়। এটি ফিফা মহিলা বিশ্বকাপের আটটি সংস্করণে অংশগ্রহণ করেছে, ২০০৭ সালে রানার-আপ এবং কোপা আমেরিকা ফেমেনিনার নয়টি সংস্করণে অংশ নিয়েছে।  ব্রাজিল তাদের প্রথম খেলা ২২ জুলাই ১৯৮৬-এ মার্কিন যুক্তরাষ্ট্রের বিপক্ষে খেলে এবং ম্যাচটি ২–১ হারে।  দলটি ১৯৯৯ বিশ্বকাপ তৃতীয় স্থানে এবং ২০০৭ দ্বিতীয় স্থানে শেষ করে, ফাইনালে জার্মানির কাছে ২-০ হেরে যায়। ব্রাজিল অলিম্পিক গেমসে দুইবার রৌপ্য পদক জিতেছিল, ২০০৪ এবং ২০০৮ সালে, আগের দুটি সংস্করণে চতুর্থ স্থান পেয়ে।  ব্রাজিল দক্ষিণ আমেরিকার সবচেয়ে সফল নারী জাতীয় দল, কোপা আমেরিকা চ্যাম্পিয়নশিপের নয়টি সংস্করণের মধ্যে আটটি জিতেছে। ১৯৯৯ সাল থেকে, তারা বিশ্ব শিরোপার দাবিদার। ১৯৯৮ এবং ১৯৯৯ সালে, দলটি উইমেনস ইউএস কাপে রানার্স-আপ হয়।   সাফল্য   ফিফা নারী বিশ্বকাপ   রৌপ্যপদক (১): ২০০৭    ব্রোঞ্জপদক (১): ১৯৯৯  অলিম্পিক গেমস   রৌপ্যপদক (২): ২০০৪, ২০০৮  চতুর্থ স্থান (৩): ১৯৯৬, ২০০০, ২০১৬  কোপা আমেরিকা ফেমেনিনা   স্বর্ণপদক (৮): ১৯৯১, ১৯৯৫, ১৯৯৮, ২০০৩, ২০১০, ২০১৪, ২০১৮, ২০২২   রৌপ্যপদক (১): ২০০৬  কনকাকাফ ডব্লিউ চ্যাম্পিয়নশিপ   রৌপ্যপদক (১): ২০০০   টর্নিও ইন্টারন্যাশনাল ডি ফুটবল ফেমিনিনো  বিজয়ী (৮): ২০০৯, ২০১১, ২০১২, ২০১৩, ২০১৪, ২০১৫, ২০১৬, ২০২১  রানার্স আপ (২): ২০১০, ২০১৯  ম্যাচওয়ার্ল্ড মহিলা কাপ  বিজয়ী: ২০১২  ইয়ংচুয়ান আন্তর্জাতিক টুর্নামেন্ট  বিজয়ী: ২০১৭  প্যান আমেরিকান গেমস   স্বর্ণপদক (৩): ২০০৩, ২০০৭, ২০১৫   রৌপ্যপদক (১): ২০১১  দক্ষিণ আমেরিকান গেমস'''   ব্রোঞ্জপদক (১): ২০১৪   টীকা   তথ্যসূত্র   বহিঃসংযোগ    ফিফার অফিসিয়াল ওয়েবসাইটে  আরএসএসএসএফ ব্রাজিল   আরএসএসএসএফ  ব্রাজিল বিষয়শ্রেণী:ব্রাজিল জাতীয় মহিলা ফুটবল